smcproject/ml-wiki-sentences huggingface dataset:
ഇന്ത്യയിലെ തമിഴ്‌നാട്ടിലെ ചെന്നൈ കേന്ദ്രമാക്കി പ്രവർത്തിക്കുന്ന ഒരു സർക്കാർ മെഡിക്കൽ സർവകലാശാലയാണ് തമിഴ്‌നാട് ഡോ.എം.ജി.ആർ. മെഡിക്കൽ യൂണിവേഴ്‌സിറ്റി (ടിഎൻഎംജിആർഎംയു).
തമിഴ്‌നാട് മുൻ മുഖ്യമന്ത്രി ഡോ. എം.ജി.രാമചന്ദ്രന്റെ (എം.ജി.ആർ) പേരിലാണ് ഇത് അറിയപ്പെടുന്നത്.
RGUHS കർണാടകയ്ക്ക് ശേഷം ഇന്ത്യയിലെ രണ്ടാമത്തെ വലിയ ആരോഗ്യ ശാസ്ത്ര സർവകലാശാലയാണിത്.
രാജ്ഭവൻ കാമ്പസിന്റെ പ്രാന്തപ്രദേശത്ത് നാല് ഏക്കർ സ്ഥലത്ത് 500 കിടക്കകളുള്ള ആശുപത്രി സ്ഥാപിക്കാൻ സർവകലാശാല ഒരുങ്ങുന്നു.
ആദ്യ വർഷത്തിൽ 300 കിടക്കകൾ സ്ഥാപിക്കും.
ഡോ. എ. വേണുഗോപാൽ, ഡോ. എം. നടരാജൻ, ഡോ. എസ്. കാമേശ്വരൻ എന്നിവരടങ്ങുന്ന ഉന്നതതല സമിതി 1983 ജൂലൈ 5 ന് അന്നത്തെ മുഖ്യമന്ത്രി എം. ജി. രാമചന്ദ്രനോട് തമിഴ്‌നാട്ടിൽ ഒരു മെഡിക്കൽ യൂണിവേഴ്‌സിറ്റി നിർദ്ദേശിച്ചു.
1987 ലെ തമിഴ്‌നാട് മെഡിക്കൽ യൂണിവേഴ്‌സിറ്റി ആക്ട് പ്രകാരം 1987 സെപ്റ്റംബർ 24 ന് ഇന്ത്യൻ രാഷ്ട്രപതിയുടെ അനുമതി ലഭിച്ചു.
ഈ നിയമപ്രകാരം നിയന്ത്രിക്കപ്പെടുന്ന സർവകലാശാല 1988 ജൂലൈ മുതൽ പ്രവർത്തനം ആരംഭിച്ചു.
1991 ആയപ്പോഴേക്കും പരേതനായ തമിഴ്‌നാട് മുൻ മുഖ്യമന്ത്രി ഡോ. എം.ജി. രാമചന്ദ്രന്റെ പേരിൽ 1987 ചെന്നൈ ആക്റ്റ് പ്രകാരം തമിഴ്‌നാട് ഡോ. എം.ജി.ആർ. മെഡിക്കൽ യൂണിവേഴ്സിറ്റി അന്നത്തെ തമിഴ്‌നാട് മുഖ്യമന്ത്രി എം. കരുണാനിധി സ്ഥാപിച്ചു.
തമിഴ്‌നാട് ഡോ. എം.ജി.ആർ. മെഡിക്കൽ യൂണിവേഴ്സിറ്റി ദക്ഷിണേന്ത്യയിലെ തമിഴ്‌നാട് സംസ്ഥാനത്ത് ചെന്നൈ നഗരത്തിന്റെ (മുമ്പ് മദ്രാസ്) തെക്ക് ഭാഗത്തുള്ള ഗിണ്ടിയിൽ ചെന്നൈ അന്താരാഷ്ട്ര, ദേശീയ വിമാനത്താവളത്തിൽ നിന്ന് 6 കിലോമീറ്ററും ചെന്നൈ സെൻട്രൽ റെയിൽവേ സ്റ്റേഷനിൽ നിന്ന് 12 കിലോമീറ്ററും ദൂരത്തിലാണ് സ്ഥിതി ചെയ്യുന്നത്.
പുതിയ മെഡിക്കൽ, പാരാമെഡിക്കൽ കോളേജുകൾ, എന്നിവയ്ക്ക് അഫിലിയേഷൻ നൽകാൻ പ്രാപ്തിയുള്ള തമിഴ്‌നാട്ടിലെ ഏക മെഡിക്കൽ സർവകലാശാലയാണിത്.
(1988 വരെ തമിഴ്‌നാട്ടിലെ ആരോഗ്യ ശാസ്ത്രത്തിന്റെ എല്ലാ ബിരുദങ്ങളും മദ്രാസ് സർവകലാശാല നൽകിയിരുന്നുവെന്നതും ശ്രദ്ധേയമാണ്).
അവലംബം പുറംകണ്ണികൾ The Tamil Nadu Dr. M.G.R. Medical University official website
നമ്പീശൻ പുല്ല് ഇംഗ്ലീഷ് വിലാസം https://ml.wikipedia.org/wiki/Pennisetum_polystachion
ആഫ്രിക്കയിലെ ഉഷ്ണമേഖലാ തദ്ദേശവാസിയായ ഒരു പുല്ലാണ് നമ്പീശൻ പുല്ല് .
( ശാസ്ത്രീയനാമം : Pennisetum polystachion ) .
വടക്കേ ആസ്ത്രേലിയയിലും ശ്രീലങ്കയിലും ഇതിനെ ഒരു അധിനിവേശസസ്യമായി കരുതുന്നു.
അവലംബം പുറത്തേക്കുള്ള കണ്ണികൾ Media related to Pennisetum polystachion at Wikimedia Commons Pennisetum polystachion എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
Pennisetum polystachion in West African plants – A Photo Guide.
നമ്പിടി വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Nambidi ഇംഗ്ലീഷ് വിലാസം https://ml.wikipedia.org/wiki/Nambidi
ഇംഗ്ലീഷ് വിലാസം https://ml.wikipedia.org/wiki/Nambidi
കേരളീയ ബ്രാഹ്മണവിഭാഗത്തിൽ പെട്ട ഊരാളൻമാണ് നമ്പിടിമാർ.
ആചാരപരമായി നമ്പൂതിരിമാരുടെ അതേ ആചാരങ്ങളാണ് ഇവരുടേത്.
മന, മഠം എന്നാണ് ഇവരുടെ ഭവനങ്ങളെ പറയാറ് പതിവ്.
നമ്പിടിമാർ ബ്രാഹ്മണരാണ്.
പുല പത്തു ദിവസവും പതിനൊന്നിനു പിണ്ഡവും നമ്പൂതിരിമാരും നമ്പിടിമാരും ആചരിച്ചുവരുന്നു.
പന്ത്രണ്ടു കഴിഞ്ഞ് പതിമൂന്നിനേ ശുദ്ധമാകൂ.
തലപ്പിള്ളി രാജവംശമായ മണക്കുളം,ചെറളയം എലിയങ്ങാട്ട്, കുമരപുരം എന്നിവർക്ക് രാജാധികാരമുണ്ടായിരുന്നതുകൊണ്ട്   ബ്രാഹ്മണരായിരുന്നിട്ട്കൂടി അവർ ക്ഷത്രിയരാണെന്നു് പലരും ധരിച്ചിരുന്നു അത് തെറ്റിദ്ധാരണയാണ്.
കേരളത്തിലെ ഹിന്ദുസമുദായത്തിൽ ഉൾപ്പെട്ട ഒരു വിഭാഗത്തെ നമ്പിടി എന്ന പേരിൽ അറിയപ്പെടുന്നു.
നമ്പടി എന്നും പേരുണ്ട്.
ഇവർക്ക് ശർമ്മ സംയോജം ഉണ്ട് .
ജനസംഖ്യയിൽ ഏറെ പരിമിതമായ നമ്പിടി സമുദായക്കാർ പൊതുവേ തൃശൂർ ‍, പാലക്കാട് ജില്ലകളിലാണു താമസമാക്കിയിട്ടുള്ളത്.
ഒരു ഭൂതരായ പെരുമാളെ വധിച്ചതുമൂലം പതിത്വം സംഭവിച്ച നമ്പൂതിരിയുടെ പിൻമുറക്കാരോ അതിലെ തന്നെ ഒരു അവാന്തര വിഭാഗമോ ആണ് നമ്പിടിമാർ എന്നാണ് ഐതിഹ്യം .
പെരുമാളെ വധിച്ച കുറ്റത്തിന് നമ്പൂതിരിയെ ശിക്ഷിക്കണമോ വേണ്ടയോ എന്നു മറ്റു നമ്പൂതിരിമാർ ചിന്തിക്കവേ കുറ്റബോധം തോന്നി അവരുടെ കൂടെ ഇരിക്കാതെ നേം പടിയിൽ ഇരുന്നോളാം എന്നു സമ്മതിച്ചവരാണത്രെ നമ്പിടിമാർ ആയത്.
നമ്പി (ആശ്രയിക്കത്തക്കവൻ), അടികൾ (പാദങ്ങൾ) എന്നീ വാക്കുകളിൽ നിന്നാണ് നമ്പിടി വ്യുത്പന്നമായതെന്നും കരുതപ്പെടുന്നു.
അമ്പലവാസികളിലെന്നപോലെ നമ്പിടിമാരിലും പൂണൂലുള്ളവരും ഇല്ലാത്തവരുമുണ്ട്.
ആചാരാനുഷ്ഠാനങ്ങളിൽ നമ്പിടിമാരോടു സാദൃശ്യമുള്ള മറ്റൊരു സമുദായം ചെങ്ങഴി നമ്പ്യാർ , ആണ്.
മരുമക്കത്തായം, ആഘോഷത്തോടുകൂടിയ തിരണ്ടുകല്യാണം, അമ്മാവന്റെ മകളെ വിവാഹം കഴിക്കൽ എന്നീ സവിശേഷതകൾ നമ്പൂതിരിമാരുടേതിൽ നിന്നും വ്യത്യസ്തമാണ്.
കുലശേഖരപ്പെരുമാളുടെ ഭരണത്തിനെതിരെ ഇവിടത്തെ അഭിജാതവർഗം സംഘടിതരായപ്പോൾ അദ്ദേഹത്തെ വധിയ്ക്കുവാൻ തയ്യാറായ നമ്പൂതിരിയോദ്ധാക്കൾ ആ കൃത്യനിർവഹണശേഷം മടങ്ങി വന്നപ്പോൾ അവരെ സമുദായ ഭ്രഷ്ട് കൽപിച്ചു മാറ്റിനിർത്തി.
അവരെ പ്രത്യേക വിഭാഗമായി മാറ്റി ചില ആചാരാനുഷ്ഠാനങ്ങൾ നിശ്ചയിച്ചു.
ചാക്യാരും നമ്പ്യാരും നമ്പീശനും മുസതും എളേതും അടികളും ബ്രാഹ്മണർ തന്നെയാണ്.
ആഭിജാത്യത്തിൽ ഏറ്റക്കുറച്ചിൽ ഉണ്ടെന്നു മാത്രം മൂസതും അടികളും ചില ക്ഷേത്രങ്ങളിൽ ശാന്തി നടത്താറുണ്ട്.
കൊടുങ്ങല്ലൂർ ക്ഷേത്രത്തിൽ അടികളും മാടായിക്കാവിൽ പിടാരർ ആണ് ശാന്തി.
നമ്പീശന് ക്ഷേത്രങ്ങളിൽ കഴകവൃത്തിയാണ്.
നമ്പിടിമാരെ നമ്പൂതിരിമാരുടെ കൂട്ടത്തിൽ കൂട്ടുക പതിവുണ്ട്.
പഴയകാല ആചാരങ്ങൾ
പൂണൂലുള്ള നമ്പിടിമാരുടെ ആസ്ഥാനം തലപ്പിള്ളി താലൂക്കാണ്.
ഇവരെ അയിനിക്കൂർ നമ്പിടിമാർ എന്നു വിളിച്ചുപോന്നു.
എല്ലാ ശാഖകളിലും പെട്ടവരിൽ ഏറ്റവും മൂത്തയാളെ കക്കാട്ടു കാരണവപ്പാട് എന്നു പറയും.
നമ്പിടിമാരിൽ പ്രബലർ പുന്നത്തൂർ നമ്പിടിമാരത്രെ.
ഇവർ സാമൂതിരിപക്ഷക്കാരായിരുന്നു.
എന്നാൽ കുമാരപുരം, ചിറളയം താവഴിക്കാർ സാമൂതിരിമാർക്ക് എതിരായിരുന്നു.
അയിനിക്കൂറ്റു നമ്പിടിക്കു പൂണൂലുണ്ട്, എന്നാൽ ഓത്തില്ല.
ക്ഷേത്രമണ്ഡപത്തിൽ കയറാനും മണിയടിച്ചു തൊഴാനും അവകാശമുണ്ട്.
വിവാഹത്തിനു പൌരോഹിത്യം നമ്പൂതിരിക്കായിരുന്നു.
പൂണൂലില്ലാത്ത നമ്പടിക്കാർക്ക് ഇളയതാണ് പുരോഹിതൻ.
മറ്റൊരു വിഭാഗമായ നാഗനമ്പിടിമാർ അമ്പലവാസികളാണ്.
മറുദേശത്തു നമ്പിടി എന്നും അവർ അറിയപ്പെടുന്നു.
നമ്പിടിസ്ഥാനം മഹാരാജാവ് നൽകുന്ന പദവിയാണ് എന്നും ചിലർ അഭിപ്രായപ്പെട്ടിട്ടുണ്ട്.
സ്ത്രീകളെ മാണ്ടാൾ/മോണ്ടാൾ എന്നു വിളിക്കും.
പണ്ടുകാലത്ത് മാണ്ടൾമാരെ നാലുകെട്ടിന്റെ അകത്തു മാത്രമായിരുന്നു സ്ഥാനം.
ആത്തേമ്മാരുടെ അതേ വസ്ത്രശൈലിയും പേരുകളുമാണ്  ഇവരുടേത്.
ചെറുതാലിയും പതിവുണ്ട്.
കർമങ്ങൾ ചെയ്യുമ്പോൾ സ്ത്രീകൾ വസ്ത്രം ഞൊറിഞ്ഞുടുക്കുകയും മറ്റവസരങ്ങളിൽ ചുറ്റിയുടുക്കുകയും ചെയ്തിരുന്നു.
അഗ്നിസാക്ഷിയായിട്ടായിരുന്നു വേളി.
അച്ഛനാണ് താലികെട്ടുക.
നമ്പൂതിരിമാരായിട്ടും വേളി പതിവുണ്ട്.
നമ്പിടി പുരുഷന്മാർക്ക് ഉപനയനവും സന്ധ്യാവന്ദനവുമൊക്കെയുണ്ട്.
അവർ നായർ , അമ്പലവാസികൾ ( വാര്യർ , മാരാർ , പൊതുവാൾ , പിഷാരടി )സ്ത്രീകളെ സംബന്ധം ചെയ്തിരുന്നു.
പത്തു ദിവസമായിരുന്നു പുല.
കൊല്ലങ്കോട്ടെ നാടുവാഴി വേങ്ങനാട്ടു നമ്പിടിയാണ്.
നമ്പിടി എന്നുതന്നെയായിരുന്നു രാജവംശത്തിന് പേര്.
ചേരവംശവുമായുള്ള ബന്ധം സൂചിപ്പിക്കുന്ന കണ്ടൻ കോത എന്ന സ്ഥാനപ്പേരും ഇവർക്കുണ്ട്.
ഉപനയനമില്ല.
സ്ത്രീകൾ അപ്പിശ്ശികൾ എന്നറിയപ്പെടുന്നു.
നമ്പിടിമാർ ജന്മികളും ഊരാളന്മാരും നാടുവാഴികളുമായിരുന്നതിനാൽ കുലത്തൊഴിൽ എന്നു പറയാൻ ഒന്നുമില്ല.
കേരളത്തിന്റെ ജാതിശ്രേണിയിൽ നമ്പൂതിരിമാരുടെ തൊട്ടുപിറകെയുള്ള ഉന്നതകുലസ്ഥരാണിവർ.
നവോത്ഥാനത്തിന്റെ ഭാഗമായി ജാതിവേർതിരിവുകളിൽ മാറ്റം വരികയും എന്നാൽ ആചാരാനുഷ്ഠാനങ്ങൾ  ചിട്ടയായി ചെയ്യുകയും ആധുനിക വിദ്യാഭ്യാസം സിദ്ധിക്കുകയും ചെയ്തതിനെത്തുടർന്ന‌ സഹവർത്തിത്തത്തോടെ കഴിയാൻ നമ്പിടിമാർക്കു സാധിക്കുന്നു.
അവലംബം http://web-edition.sarvavijnanakosam.gov.in/index.php?title=%E0%B4%A8%E0%B4%AE%E0%B5%8D%E0%B4%AA%E0%B4%BF%E0%B4%9F%E0%B4%BF കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നമ്പിടി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കേരളീയ ജാതികൾ [[നമ്പി}] ↑
നമ്പ്യാന്തമിഴ്‌
നമ്പ്യാന്മാർ കഥാകഥനത്തിനുപയോഗിച്ചിരുന്ന വിശേഷ വ്യവഹാരഭാഷ.
സംസ്‌കൃത പ്രാതിപദികങ്ങൾ ധാരാളമായിച്ചേർത്ത ഭാഷയാണിത്.
സംസ്‌കൃതപദബഹുലമോ ആര്യശൈലീനിബദ്ധമോ അല്ല ഇത്.
വിഭക്ത്യാന്ത സംസ്‌കൃതമില്ലാത്തതിനാൽ ലീലാതിലകകാരൻ നന്വ്യാന്തമിഴിനെ മണിപ്രവാള വിഭാഗത്തിൽ ഉൾപ്പെടുത്തുന്നില്ല.
ബ്രഹ്മാണ്ഡപുരാണം , അംബരീഷോപാഖ്യാനം , നളോപാഖ്യാനം , ദേവീമാഹാത്മ്യം എന്നിവയാണ് ഈ സാഹിത്യഭാഷ ഉപയോഗിച്ച് എഴുതിയ പ്രധാന കൃതികൾ.
നമ്പ്യാന്തമിഴിനെപ്പറ്റി ആധികാരികമായ പരാമർശം ലീലാതിലകത്തിൽ ഉണ്ട്.
പണ്ട് കൂടിയാട്ടം എന്ന ക്ഷേത്രകല ആസ്വദിക്കുവാൻ ത്രൈവർണ്ണികരോടൊപ്പം സാധാരണക്കാരും വന്നിരുന്നു.
സംസ്‌കൃതപ്രഭാവമുള്ള ആ കലാരൂപം കാണാനല്ലാതെ, എല്ലാം മനസ്സിലാക്കുവാൻ സാധാരണക്കാർക്ക് കഴിഞ്ഞിരുന്നില്ല.
അപ്പോൾ കൂടിയാട്ടത്തിന്റെ ചില ഭാഗങ്ങൾ ചൊല്ലി വിസ്തരിച്ചു മലയാളത്തിൽ കൂത്തു പറയുന്ന രീതിയുണ്ടായി.
ചാക്യാന്മാരാണ് ഇത് തുടങ്ങിവെച്ചത്.
പതിമൂന്നാംശതകമായപ്പോഴേക്കും പുരാണകഥകളും അവയുടെ സംക്ഷേപവും ആടുന്നതിനുവേണ്ടി നാട്ടുഭാഷയിൽ എഴുതിത്തുടങ്ങി.
ആ ഭാഷയ്ക്ക് നമ്പ്യാന്തമിഴ് എന്നു പേരു വിളിച്ചു.
ചാക്യാന്മാർ കൂത്ത് പറയുമ്പോൾ
അത് വിസ്തരിച്ച് സാധാരണക്കാർക്ക് മനസ്സിലാക്കികൊടുക്കുന്നത് നമ്പ്യാന്മാരായിരുന്നു .
അങ്ങനെ നമ്പ്യാന്തമിഴ് എന്ന പേരിൽ സാമാന്യ വ്യവഹാരഭാഷ അറിയപ്പെട്ടു തുടങ്ങി.
(തമിഴ് എന്നാണ് അന്ന് കേരളഭാഷ അറിയപ്പെട്ടിരുന്നത്).
ആദ്യകാല ഗദ്യത്തിന്റെ മാതൃകയാണിത്.
നമ്പ്യാന്തമിഴിന്റെ മാതൃക “ അക്കാലത്തു ഭദ്ര ശ്രേണ്യനുമൊട്ടു പെഴുതു കിടന്ന മോഹം തീർന്നവാറെ ഭാര്യാസഹിതനായ് മാഹിഷമതിയെ പ്രാപിച്ചാൻ. ഹരിണിയെ വിവാഹം ചെയതാൻ. അവളിൽ അക്കാലത്തെ ദുർമ്മദനാകിന്റെ പുത്രനുളനായാൻ. തന്നുടെ മാതുലനുടെ മകളെ സ്വയംവരത്തിൽ വെച്ചു വിവാഹം പെണ്ണി അവളിൽ കനകനെന്റൊരു പുത്രൻ ഉളനായാൻ. ഭദ്രശ്രേണ്യൻ പുത്രനോടും പൊത്രനോടും കൂടി തന്റെ രാജ്യത്തിൽ പലകാലം സുഖിച്ചിരുന്നാൻ ” അവലംബം .
ഭാഷാഗദ്യം.
പ്രൊഫ. സി എൽ ആന്റണി .
സാഹിത്യചരിത്രം പ്രസ്ഥാനങ്ങളിലൂടെ എഡി.
ഡോ. കെ എം ജോർജ്ജ് .
പ്രാചീന മധ്യകാലീന സാഹിത്യം-ഡോ.
നളിനി സതീഷ്, കാലിക്കറ്റ് സർവ്വകലാശാല പ്രസിദ്ധീകരണം
നമ്പികുളം
കോഴിക്കോട് ജില്ലയിലെ ബാലുശേരിയിൽ സ്ഥിതിചെയ്യുന്ന ഒരു ഗ്രാമമാണ് ' നമ്പികുളം (2600 feet hight)'.
മലയോര ടൂറിസത്തിന്റെ സാധ്യതകൾ പ്രയോജനപ്പെടുത്തിയാണ് നമ്പിക്കുളം ഇക്കോ ടൂറിസം പദ്ധതിക്ക് തുടക്കമിടുന്നത്.
കണ്ണൂർ ധർമ്മടം തുരുത്ത് മുതൽ കോഴിക്കോട് ടൗൺ വരെയുള്ള ഭാഗങ്ങൾ മലമുകളിൽ നിന്ന് കാണാനാവുമെന്നതാണ് പ്രദേശത്തിന്റെ പ്രധാന ആകർഷണം.
മലകയറ്റത്തിന് പ്രാധാന്യം നൽകുന്ന വിനോദസഞ്ചാരകേന്ദ്രം സാഹസിക വിനോദസഞ്ചാരികളെ ഏറെ ആകർഷിക്കുന്നതാണ്.
നമ്പൂതിരി വിദ്യാലയം Namboothiri Vidyalayam Namboothiri Vidyalayam
കേരളത്തിലെ ആദ്യത്തെ കമ്മ്യൂണൽ സ്‌കൂളാണ് തൃശ്ശൂർ ജില്ലയിൽ , തൃശ്ശൂർ പട്ടണത്തിൽ കോട്ടപ്പുറത്ത്‌ സ്ഥിതി ചെയ്യുന്ന നമ്പൂതിരി വിദ്യാലയം ( English: Namboodiri Vidyalayam ) എന്ന അപ്പർ പ്രൈമറി സ്കൂൾ.
കേരളത്തിലെ ഏറ്റവും പഴക്കമേറിയ എയ്ഡഡ് സ്കൂൾ കൂടിയാണ് ഇത്.
നമ്പൂതിരി കുട്ടികൾക്ക് സാധാരണ സ്കൂളിൽ പോയി വിദ്യാഭ്യാസം നടത്തുന്നതിന് അനുവാദമില്ലാത്ത കാലത്ത് യോഗക്ഷേമസഭയുടെ നേതൃത്വത്തിൽ 1919ലാണ് ഈ സ്കൂൾ തുടങ്ങുന്നത്.
ആൺകുട്ടികൾക്കുള്ള ഒരു സ്പെഷൽ സ്കൂളായിട്ടായിരുന്നു തുടക്കം.
പ്രാരംഭകാലത്ത് എടക്കുന്നിയിലെ വടക്കിനിയേടത്ത് മനയിലായിരുന്നു സ്കൂളിന്റെ പ്രവർത്തനം.
പിന്നീട് വടക്കേച്ചിറയുടെ സമീപത്തെ ഭക്തപ്രിയം ക്ഷേത്രത്തിലെ ഊട്ടുപുരയിലേക്ക് സ്കൂൾ മാറ്റി.
1928ലാണ് കോട്ടപ്പുറം റെയിൽവേ ഗേറ്റിനു സമീപം സ്വന്തമായി സ്ഥലം വാങ്ങി പ്രവർത്തനം ആരംഭിച്ചു.
1931ൽ നമ്പൂതിരി പെൺകുട്ടികളെക്കൂടി സ്കൂളിൽ പ്രവേശിപ്പിച്ചു തുടങ്ങി.
1949ലാണ് ഈ സ്കൂൾ പൊതുവിദ്യാലയമായത്.
ഒന്നാം ക്ലാസ്സ്‌ മുതൽ ഏഴാം ക്ലാസ്സ്‌ വരെയാണ് ഇവിടത്തെ പഠിത്തം.
സ്റ്റേറ്റ് കൌൺസിലിന്റെ എഡ്യൂക്കേഷണൽ റിസർച്ച് ആൻഡ് ട്രെയിനിങ് (SCERT) സിലബസ് ഇവിടെ പിന്തുടരുന്നത്.
പ്രശസ്തരായ പൂർവ്വവിദ്യാർത്ഥികൾ വി.ടി. ഭട്ടതിരിപ്പാട് കെ. പി. ജി. നമ്പൂതിരി എം.പി. പരമേശ്വരൻ എൻ.പി. ചന്ദ്രശേഖരൻ സതീഷ് കളത്തിൽ ഇതും കാണുക ജ്ഞാനസാരഥി , നമ്പൂതിരി വിദ്യാലയത്തിൻറെ  ചരിത്രം പറയുന്ന ഡോക്യുമെൻറെറി.
ചിത്രശാല ഓഫീസിൽ അങ്കണം മുറ്റം-1 മുറ്റം-2 ഓഡിറ്റോറിയം അവലംബം 1 2 1 2 {{ cite news }} :  CS1 maint: bot: original URL status unknown ( link ) ↑ പുറമെനിന്നുള്ള കണ്ണികൾ Namboodiri Vidyalayam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്ബ്സൈറ്റ് Archived 2017-09-23 at the Wayback Machine .
നമ്പൂരി ഫലിതം
മലയാളക്കരയിലെ നമ്പൂതിരിമാർ പറയുന്ന തമാശയെയാണു നമ്പൂരി ഫലിതം എന്നു പറയുന്നത്.
ഫലിതപ്രിയന്മാരാണു നമ്പൂതിരിമാർ എന്നാണു പൊതുവേയുള്ള വിലയിരുത്തൽ.
‘ അവസാനത്തെ സ്മാർത്തവിചാരം ’ എന്ന ഗ്രന്ഥത്തിൽ എ. എം. എൻ. ചാക്യാർ, നമ്പൂതിരിമാരുടെ ഫലിതപ്രിയത്തെക്കുറിച്ചു പറയുന്നതിങ്ങനെയാണ്: “സാമൂഹ്യ ചുറ്റുപാടുകളുമായി ഇഴുകിച്ചേരാനും മാറ്റങ്ങളെക്കൊണ്ട് അവയെ ഉൾക്കൊള്ളാനും കഴിയാതിരുന്ന നമ്പൂതിരി പരിഹാസപാത്രമായി; പലപ്പോഴും മടയനായി അവഹേളിക്കപ്പെടുകയും ചെയ്തു. പക്ഷേ, സ്വയം കളിയാക്കി ചിരിക്കുവാനും മറ്റുവരെ ചിരിപ്പിക്കുവാനും കഴിവുണ്ടായിരുന്ന നമ്പൂതിരി ഇതു തീരെ കാര്യമാക്കിയില്ല.“ നമ്പൂതിരി എന്ന വാക്കിന്റെ സംസാരരൂപമാണു നമ്പൂരി എന്നത്. കേരളത്തിൽ നമ്പൂരി ഫലിതങ്ങൾ പ്രചുരപ്രചാരമാണു. ‘ശൈലീ പ്രപഞ്ച’ത്തിൽ വടക്കുംകൂർ രാജരാജവർമരാജ എഴുതുന്നു: ”മറ്റൊരു വർഗക്കാർക്കും അവരെപ്പോലെ(നമ്പൂതിരിമാർ)അർത്ഥവത്തും രസകരവും മർമഭേദകവും ആയ ഫലിതം പ്രയോഗിക്കുക സാധ്യമല്ല.
“ ഐതിഹ്യമാല യിൽ മുട്ടസ്സു നമ്പൂതിരിയുടെ ഒന്നിലധികം കഥകൾ കൊട്ടാരത്തിൽ ശങ്കുണ്ണി വിവരിക്കുന്നുണ്ട്.
ഈ ഉദാഹരണം കൊണ്ടുതന്നെ നമ്പൂരിയുടെ തമാശഹൃദയം മനസ്സിലാക്കാം.
നമ്പൂരി ഫലിതത്തിന്റെ ഒരു ഉദാഹരണം: ഇല്ലത്തെ കോലായയിലിരുന്ന് വിസ്തരിച്ച് മുറുക്കുകയായിരുന്ന നമ്പൂതിരിയുടെ ചെവിയിൽ, തൊഴുത്തു വൃത്തിയാക്കുന്ന വേലക്കാരന്റെ നിലവിളി കേട്ടു.
പരിഭ്രമത്തോടെ നമ്പൂരി ചോദിച്ചു:
”എന്താ, എന്താ പറ്റ്യേ?
”തിരുമേനീ, എന്നെ പാമ്പു കടിച്ചു!
വേലക്കാരൻ കരഞ്ഞുകൊണ്ടു പറഞ്ഞു.
ഇതുകേട്ട് നമ്പൂരി ചോദിച്ചു:
”എവിട്യാ കടിച്ചേ?
”മൂർധാവിൽ തന്ന്യാ കടിച്ചേ...
വേലക്കാരൻ പറഞ്ഞു.
അപ്പോൾ നമ്പൂരി ആശ്വസിച്ചുകൊണ്ടു പറഞ്ഞു:
“ഹാവൂ... സമാധാനായി. മൂർധാവിലാണെങ്കിൽ വിഷം കേറില്ല. നിശ്ശം.”
നേവൽ ഫിസിക്കൽ ആൻഡ് ഓഷ്യാനോഗ്രാഫിക് ലബോറട്ടറി ഇംഗ്ലീഷ് വിലാസം https://ml.wikipedia.org/wiki/Naval_Physical_and_Oceanographic_Laboratory
എൻപിഒഎൽ എന്ന ചുരുക്കപ്പേരിൽ അറിയപ്പെടുന്ന നേവൽ ഫിസിക്കൽ ആൻഡ് ഓഷ്യാനോഗ്രാഫിക് ലബോറട്ടറി , ഇന്ത്യയുടെ പ്രതിരോധ മന്ത്രാലയത്തിന് കീഴിലുള്ള ഡിഫൻസ് റിസർച്ച് ആൻഡ് ഡെവലപ്‌മെന്റ് ഓർഗനൈസേഷന്റെ (DRDO) ഒരു ലബോറട്ടറിയാണ് .
കേരളത്തിൽ കൊച്ചിയിലെ തൃക്കാക്കരയിലാണ് ഇത് സ്ഥിതി ചെയ്യുന്നത്.
സോണാർ സിസ്റ്റങ്ങളുടെ ഗവേഷണവും വികസനവും, വെള്ളത്തിനടിയിലുള്ള നിരീക്ഷണത്തിനുള്ള സാങ്കേതിക വിദ്യകൾ, സമുദ്ര പരിസ്ഥിതി, വെള്ളത്തിനടിയിലുള്ള വസ്തുക്കൾ എന്നിവയുടെ പഠനം എന്നിവയാണ് എൻപിഒഎൽ ലക്ഷ്യമിടുന്നത്.
1952-ൽ ഇന്ത്യൻ നേവി കൊച്ചിയിൽ ഇന്ത്യൻ നേവൽ ഫിസിക്കൽ ലബോറട്ടറി (INPL) സ്ഥാപിച്ചു.
ഫ്ലീറ്റ് സപ്പോർട്ട് പ്രവർത്തനങ്ങൾക്കായുള്ള ഒരു ഫീൽഡ് ലബോറട്ടറിയായി ഇത് തുടക്കത്തിൽ പ്രവർത്തിച്ചു.
ഇത് 1958-ൽ ഡിആർഡിഒയിൽ ലയിപ്പിക്കുകയും തുടർന്ന് അണ്ടർവാട്ടർ സിസ്റ്റങ്ങളിൽ പ്രവർത്തിക്കുവാൻ തുടങ്ങുകയും ചെയ്തു.
ഐഎൻപിൽ- നെ പിന്നീട് നേവൽ ഫിസിക്കൽ ഓഷ്യനോഗ്രാഫിക് ലബോറട്ടറി (NPOL) എന്ന് പുനർനാമകരണം ചെയ്തു.
1990 വരെ കൊച്ചിയിലെ നേവൽ ബേസിനുള്ളിൽ നിന്നാണ് എൻപിഒഎൽ പ്രവർത്തിച്ചിരുന്നത്.
1990-ൽ ഇത് കൊച്ചിയുടെ പ്രാന്തപ്രദേശമായ തൃക്കാക്കരയിലെ പുതിയ 60 acres (240,000 m 2 ) കാമ്പസിലേക്ക് മാറി.
പുതിയ കാമ്പസിൽ ഒരു പ്രധാന സാങ്കേതിക സമുച്ചയവും  സാഗർ, വരുണ എന്നീ രണ്ട് പാർപ്പിട സമുച്ചയങ്ങളും ഉണ്ട്.
സാങ്കേതിക സമുച്ചയത്തിൽ പ്രധാന കെട്ടിടവും അക്കോസ്റ്റിക് ടാങ്ക് ഉൾപ്പെടെ നിരവധി പരീക്ഷണ സൗകര്യങ്ങളും ഉണ്ട്.
തൃക്കാക്കരയിലെ കാമ്പസിനു പുറമേ, ഇടുക്കി തടാകത്തിൽ വെള്ളത്തിനടിയിലുള്ള അക്വാസ്റ്റിക് ഗവേഷണ കേന്ദ്രത്തിന്റെ ഓഫ്‌സൈറ്റ് സജ്ജീകരണവും എൻപിഒഎൽ-ൽ ഉണ്ട്.
1995 മുതൽ, സമുദ്രശാസ്ത്ര വിവരശേഖരണത്തിനായി ഉപയോഗിക്കുന്ന 2000 ടൺ ഭാരമുള്ള സമുദ്രശാസ്ത്ര ഗവേഷണ കപ്പലായ ഐഎൻഎസ് സാഗർധ്വനി എൻപിഒഎൽ പ്രവർത്തിപ്പിക്കുന്നു.
എൻപിഒഎൽ പ്രധാനമായും സൗണ്ട് നാവിഗേഷൻ ആൻഡ് റേഞ്ചിംഗ് (സോണാർ), അനുബന്ധ സാങ്കേതിക വിദ്യകൾ എന്നിവയുടെ വികസനത്തിൽ ഏർപ്പെട്ടിരിക്കുന്നു.
സിഗ്നൽ പ്രോസസ്സിംഗ്, ഇലക്‌ട്രോണിക്‌സ്, എഞ്ചിനീയറിംഗ് സിസ്റ്റങ്ങൾ, ട്രാൻസ്‌ഡ്യൂസറുകൾ, മെറ്റീരിയലുകൾ, സമുദ്രശാസ്ത്രം എന്നിവയാണ് എൻപിഒഎൽ-ന്റെ ഗവേഷണ വിഭാഗത്തിൻ്റെ ത്രസ്റ്റ് മേഖലകൾ.
എൻപിഒഎൽ സമുദ്ര നിരീക്ഷണത്തിനായി കടൽത്തീരത്തിന്റെ ഉപരിതലത്തിൽ സ്ഥാപിക്കുന്ന സീബേഡ് അറേകൾ എന്ന സാങ്കേതികവിദ്യ വികസിപ്പിച്ചെടുക്കുന്നു, ഇത് അളവുകൾ നൽകുകയും ഉപഗ്രഹത്തിലൂടെ താഴെയുള്ള സംഭവങ്ങളെക്കുറിച്ച് നിയന്ത്രണ കേന്ദ്രത്തെ അറിയിക്കുകയും ചെയ്യും.
തീരദേശ നിരീക്ഷണ സംവിധാനത്തിനായി ഡിആർഡിഒ ഒരു പ്രത്യേക ഉപഗ്രഹം ആസൂത്രണം ചെയ്യുന്നു.
ഇന്ത്യൻ നാവികസേന ആസൂത്രണം ചെയ്യുന്ന എല്ലാ ഭാവി ഇൻഡക്ഷനുകളും എൻപിഒഎൽ രൂപകൽപ്പന ചെയ്ത സോണാറുകൾ ഘടിപ്പിക്കേണ്ടതാണ്.
വികസിപ്പിച്ചുകൊണ്ടിരിക്കുന്ന സോണാറുകൾ, ഹംസ സോണാറിന്റെ നവീകരണം ആയ ഹംസ എൻജി (HUMSA NG), അന്തർവാഹിനി സോണാറുകൾ ആയ, സിന്ധുഘോഷ് ക്ലാസിനായുള്ള ഉഷസ് (USHUS), അരിഹന്ത് ക്ലാസിനുള്ള പായൽ (PAYAL) എന്നിവയാണ്.
എൻപിഒഎൽ ഇടപെടുന്ന മറ്റൊരു മേഖലയാണ് അണ്ടർവാട്ടർ അക്കോസ്റ്റിക്സ്.
ജലത്തിനുള്ളിലെ ശബ്ദ തരംഗങ്ങളുടെ വ്യാപനം നിർണ്ണയിക്കുന്ന ഫിസിക്കൽ ഓഷ്യാനോഗ്രാഫിക് അവസ്ഥകൾ ഡിആർഡിഒയുടെ ഗവേഷണ കപ്പലായ ഐഎൻഎസ് സാഗർധ്വനിയുടെയും സ്വന്തമായി വികസിപ്പിച്ചെടുത്ത സമുദ്ര മോഡലുകളുടെയും സഹായത്തോടെ പഠിക്കുന്നു.
സമീപ വർഷങ്ങളിൽ ഇന്ത്യൻ നാവികസേന ഉപയോഗിക്കുന്ന വ്യത്യസ്ത സോണാർ റേഞ്ച് പ്രെഡിക്ഷൻ മോഡലുകളും എൻപിഒഎൽ വികസിപ്പിച്ചെടുത്തിട്ടുണ്ട്.
അവലംബം പുറം കണ്ണികൾ NPOL ഹോം പേജ്
10°01′34″N 76°20′02″E ﻿ / ﻿ 10.026°N 76.334°E ﻿ / 10.026; 76.334
നേഷൻ അണ്ടർ സീജ് ഇംഗ്ലീഷ് വിലാസം https://ml.wikipedia.org/wiki/Nation_Under_Siege
'2013-ൽ പുറത്തിറങ്ങിയ ഒരു നോളിവുഡ് ചിത്രമാണ് നേഷൻ അണ്ടർ സീജ്' , ബോക്കോ ഹറാം എന്നും അറിയപ്പെടുന്നു.
ഇത് സംവിധാനം ചെയ്തത് പാസ്കൽ അമൻഫോയും എക്സിക്യൂട്ടീവ് നിർമ്മാണം ഡബിൾ ഡിയാണ്.
ഘാനയിലെ നടനായ മജിദ് മിഷേൽ ഒരു നൈജീരിയൻ ഭീകരനെ അവതരിപ്പിക്കുന്നതിനെച്ചൊല്ലിയും ഇസ്‌ലാമിക ഭീകരതയെ ചിത്രീകരിച്ചതിന്റെ പേരിലും ചിത്രത്തിന് ചില വിവാദങ്ങൾ ഉണ്ടായി.
അതിന്റെ ഫലമായി ഘാനയിൽ സിനിമ നിരോധിക്കപ്പെട്ടു.
നൈജീരിയയിലെ ഫിലിം തിയേറ്ററുകളും ഇതേ കാരണങ്ങളാൽ ചിത്രം പ്രദർശിപ്പിക്കാൻ വിസമ്മതിച്ചു.
നൈജീരിയയിൽ റിലീസ് ചെയ്യുന്നതിന് മുമ്പ് അമൻഫോയ്ക്ക് ചിത്രത്തിന്റെ പേര് ബോക്കോ ഹറാം എന്നതിൽ നിന്ന് നേഷൻ അണ്ടർ സീജ് എന്നാക്കി മാറ്റേണ്ടി വന്നു.
നേറ്റലി ഡോമർ
നേറ്റലി ഡോമർ (ജനനം: 11 ഫെബ്രുവരി 1982) ഒരു ഇംഗ്ലീഷ് നടി ആണ്.
ബെർക് ഷെയറിൽ ജനിച്ചു വളർന്ന ഡോമർ ചിലേർടൺ എഡ്ജ് സെക്കൻററി സ്കൂളിലും റീഡിങ് ബ്ലൂ കോറ്റ് സ്കൂളിലും പഠിച്ചു.
ലണ്ടനിലെ വെബർ ഡബ്ലസ് അക്കാദമി ഓഫ് ഡ്രമാറ്റിക് ആർട്ടിൽ പരിശീലനം നേടി.
2003 ലെ ഷേക്സ്പിയർ കോമഡിയായ ദ കോമഡി ഓഫ് എറേർസ് എന്ന ചിത്രത്തിലാണ് ആദ്യമായി അഭിനയിച്ചത്.
2005 ൽ ലാസെ ഹാൾസ്റ്റോമിന്റെ റൊമാന്റിക് ചലച്ചിത്രം കാസനോവയിലൂടെ ആദ്യമായി സിനിമയിൽ അഭിനയിച്ചു.
ഷോടൈം പരമ്പരയായ ദ് ട്യുഡേർസ് (2007-08) ൽ അനേ ബോലിൻ എന്ന നർത്തകിയുടെ വേഷത്തിന് മികച്ച നിരൂപകപ്രശംസ നേടുകയും മികച്ച നടിക്കുള്ള രണ്ട് ജെമിനി അവാർഡ് നാമനിർദ്ദേശം ലഭിക്കുകയും ചെയ്തു.
2011ൽ  ക്യാപ്റ്റൻ അമേരിക്ക: ദി ഫസ്റ്റ് അവെഞ്ചർ എന്ന ചിത്രത്തിൽ പ്രൈവറ്റ് ലൊറെയ്ൻ എന്ന കഥാപാത്രത്തെ അവതരിപ്പിച്ചു.
എച്ബിഒ പരമ്പര ഗെയിം ഓഫ് ത്രോൺസിൽ മാർജെറി ടിറൽ എന്ന വേഷത്തിലാണ് ഡോമർ അന്താരാഷ്ട്ര ശ്രദ്ധ നേടിയത് , അതിന് വേണ്ടി രണ്ട് സ്ക്രീൻ ആക്ടിഴ്സ് ഗിൽഡ് അവാർഡുകളിൽ (2014-2015) നാമനിർദ്ദേശം ചെയ്യപ്പെട്ടു.
ഹംഗർ ഗെയിംസ്: മോക്കിങ്ജേയ് - പാർട്ട് 1 (2014), പാർട്ട് 2 (2015) എന്നിവയിൽ ക്രെസ്സിഡ എന്ന വേഷവും സിബിഎസ് പരമ്പര എലിമെന്ററിയിലെ ഐറീൻ ആഡ്ലർ/മൊറിയാർട്ടി എന്നീ വേഷങ്ങളും പ്രശസ്തമാണ്.
അഭിനയ ജീവിതം Dormer at the San Diego Comic-Con in 2015 ചലച്ചിത്രം Year Film Role Notes 2005 Casanova Victoria 2007 Flawless Cassie 2009 City of Life Olga 2011 W.E. Elizabeth Bowes-Lyon Captain America: The First Avenger Private Lorraine 2012 Electric Cinema: How to Behave Lauren Bacall Short film 2013 Long Way from Home, A A Long Way from Home Suzanne Rush Nurse Gemma Counselor, The The Counselor The Blonde Ring Cycle, The The Ring Cycle Millie Short film Brunchers, The The Brunchers Her 2014 Riot Club, The The Riot Club Charlie Hunger Games: Mockingjay – Part 1, The The Hunger Games: Mockingjay – Part 1 Cressida 2015 Hunger Games: Mockingjay – Part 2, The The Hunger Games: Mockingjay – Part 2 2016 Forest, The The Forest Sara Price Jess Price 2017 Patient Zero Dr. Gina Rose Post-production In Darkness Sofia Filming 2018 The Professor and the Madman Filming ടെലിവിഷൻ Year Title Role Notes 2005 Distant Shores Mobile Woman Episode #1.1 Rebus Phillippa Balfour Episode: "The Falls" 2007–08, 2010 Tudors, The The Tudors Anne Boleyn 21 episodes 2009 Masterwork Mo Murphy Pilot Agatha Christie's Marple Moira Nicholson Episode: " Why Didn't They Ask Evans? " 2011 Silk Niamh Cranitch 6 episodes Fades, The The Fades Sarah Etches 2012–16 Game of Thrones Margaery Tyrell 26 episodes 2013–15 Elementary Jamie Moriarty / Irene Adler 6 episodes 2015 Scandalous Lady W, The The Scandalous Lady W Seymour Worsley Television film 2018 Picnic at Hanging Rock Mrs Hester Appleyard 6 episodes വീഡിയോ ഗെയിമുകൾ Year Title Role Notes 2014–15 Game of Thrones Margaery Tyrell Voice 2017 Mass Effect: Andromeda Dr. Lexi T’Perro സംഗീത വീഡിയോകൾ Year Title Artist 2015 " Someone New " Hozier അരങ്ങ് Year Title Role Notes 2003 The Comedy of Errors Adriana The Cliveden Open Air Theatre 2010 Sweet Nothings Mizi Young Vic .45 Pat Hampstead Theatre 2012 After Miss Julie Miss Julie Young Vic 2017 Venus in Fur Vanda Jordan Theatre Royal Haymarket അവലംബം
നേഴ്സ് (ചലച്ചിത്രം)
നീലാപ്രൊഡക്ഷൻസിന്റെ ബാനറിൽ പി. സുബ്രഹ്മണ്യം നിർമിച്ച മലയാളചലച്ചിത്രമാണ് നേഴ്സ് .
കുമാരസ്വാമി റിലീസ് വിതരണം നടത്തിയ ഈ ചിത്രം 1969 മാർച്ച് 01-ന് കേരളത്തിൽ പ്രദശിപ്പിച്ചു തുടങ്ങി.
അഭിനേതാക്കൾ തിക്കുറിശ്ശി സുകുമാരൻ നായർ ബഹദൂർ രാമകൃഷ്ണ കൊട്ടാരക്കര ശ്രീധരൻ നായർ മുതുകുളം രാഘവൻ പിള്ള എസ്.പി. പിള്ള ജയഭാരതി ശാന്തി പങ്കജവല്ലി പുഷ്പലത.
പിന്നണിഗായകർ സി.എസ്. രാധാദേവി ഗോപി കെ.ജെ. യേശുദാസ് കമുകറ പുരുഷോത്തമൻ പി. സുശീല എസ്. ജാനകി അണിയറപ്രവർത്തകർ നിർമ്മാണം - പി സുബ്രഹ്മണ്യം സംവിധാനം - തിക്കുറിശ്ശി സംഗീതം - എം ബി ശ്രീനിവാസൻ ഗാനരചന - ശ്രീകുമാരൻ തമ്പി ബാനർ - നീലാ പ്രൊഡക്ഷൻ വിതരണം - കുമാരസ്വമി റിലീസ് കഥ, തിരക്കഥ, സംഭാഷണം - കാനം ഇ.
ജെ. ചിത്രസംയോജനം - എൻ ഗോപലകൃഷ്ണൻ കലാസംവിധാനം - പി കെ ആചാരി ഛായാഗ്രഹണം - ഇ എൻ സി നായർ.
ഗാനങ്ങൾ സഗീതം - എം.ബി. ശ്രീനിവാസൻ ഗാനരചന - ശ്രീകുമാരൻ തമ്പി ക്ര.
ഗനം ആലാപനം 1 ഹരിനാമകീർത്തനം പാടാനുണരൂ കെ ജെ യേശുദാസ് 2 കാടുറങ്ങീ കടലുറങ്ങീ പി സുശീല 3 വസന്തം തുറന്നു വർണ്ണശാലകൾ പി സുശീല 4 മുട്ടിയാൽ തുറക്കാത്ത വാതിലിൽ നോക്കി കമുകറ പുരുഷോത്തമൻ 5 ഹരിനാമകീർത്തനം പാടാനുണരൂ കെ ജെ യേശുദാസ്, എസ് ജാനകി.
6 മുഴുക്കിറുക്കി ഗോപി, സി എസ് രാധാ ദേവി.
നേഷ റിഗ്രെഗി ഇംഗ്ലീഷ് വിലാസം https://ml.wikipedia.org/wiki/Nezha_Regragui
ഒരു മൊറോക്കൻ നാടക, ടിവി, ചലച്ചിത്ര അഭിനേത്രിയാണ് നേഷ റിഗ്രെഗി (അറബിക്: نزهة الركراكي, ജനനം ഡിസംബർ 17, 1957).
ഗുഡ്‌ബൈ മദേഴ്‌സ് ഉൾപ്പെടെ നിരവധി നാടകങ്ങളിലും സിനിമകളിലും റിഗ്രെഗി അഭിനയിച്ചിട്ടുണ്ട്.
ഗായകൻ ബച്ചിർ അബ്ദുവിനെ വിവാഹം കഴിച്ചതിലൂടെയും മൊറോക്കൻ ഗായകനായ സാദ് ലംജാറെഡിന്റെ മാതാവ് എന്ന നിലയിലും ഇവർ ശ്രദ്ധേയയാണ്.
നേസോഫാരിൻജിയൽ സ്വാബ്
പരിശോധനയ്ക്കായി മൂക്കിന്റെയും തൊണ്ടയുടെയും അകവശത്തിൽ നിന്നും ശ്ലേഷ്മത്തിന്റെ സാമ്പിൾ ശേഖരിക്കുന്നതിനുള്ള ഒരു രീതിയേയാണ് നേസോഫാരിൻജിയൽ സ്വാബ് (അല്ലെങ്കിൽ നേസോഫാരിൻജിയൽ കൾച്ചർ ) എന്നു പറയുന്നത്.
രോഗകാരിയുടെ സാന്നിധ്യത്തിനായോ രോഗത്തെ തിരിച്ചറിയാനുള്ള സൂചനയ്ക്കായോ ആണ് എടുത്ത സാമ്പിൾ വിശകലനം ചെയ്യുന്നത്.
ഈ രോഗനിർണ്ണയ രീതി വില്ലൻ ചുമ , ഡിഫ്ത്തീരിയ , ഇൻഫ്ലുവെൻസ , കൊറോണവൈറസ് കുടുംബത്തിൽ ഉൾപ്പെടുന്ന വൈറസുകൾ പരത്തുന്ന രോഗങ്ങളായ സാർസ് , കോവിഡ്-19 തുടങ്ങിയ രോഗങ്ങൾ സംശയിക്കപ്പെടുന്ന സാഹചര്യങ്ങളിലാണ് പൊതുവെ ഉപയോഗിക്കുന്നപ്പെടുന്നത് .
ചെയ്യുന്നരീതി Video- Collecting a nasopharyngeal swab
സാമ്പിൾ ശേഖരിക്കാനായി, സ്വാബ് നാസാദ്വാരത്തിൽക്കടത്തി സാവധാനം മുന്നോട്ടുനീക്കി നേസോഫാരിങ്സിൽ എത്തിക്കുന്നു.
നേസോഫാരിങ്സ് എന്നത് വായയുടെ മേൽത്തട്ടിനു ചുറ്റുമുള്ള ഭാഗമാണ്.
അതിനുശേഷം ശ്രവത്തെ ശേഖരിക്കുന്നതിനു വേണ്ടി ഒരു നിശ്ചിത സമയത്തേക്ക് സ്വാബ് തിരിക്കുകയും തുടർന്ന് സ്വാബിനെ പുറത്തെടുത്ത് അണുവിമുക്തമായ വൈറൽ ട്രാൻസ്പോർട്ട് മീഡിയത്തിലേക്ക് മാറ്റുകയും ചെയ്യുന്നു.
തുടർന്നുള്ള വിശകലനത്തിനായി സാമ്പിളിനെ സംരക്ഷിക്കുക എന്നതാണ് വൈറൽ ട്രാൻസ്പോർട്ട് മീഡിയത്തിന്റെ ധർമ്മം.
ചിത്രങ്ങൾ നാസാഗഹ്വരത്തിന്റെ (nasal cavity) രൂപരേഖDiagram of the nasal cavity നേസോഫാരിൻജിയൽ ശ്വസനം നേസോഫാരിസിൽ നിന്നും സാമ്പിൾ എടുക്കുന്നു കോവിഡ്-19നായുള്ള നേസോഫാരിൻജിയൽ സ്വാബ് ടെസ്റ്റിന്റെ വീഡിയോ ഇതും കാണുക വൈറൽ അണുബാധകളുടെ ലബോറട്ടറി രോഗനിർണയം
ഫലകം:Respiratory system procedures അവലംബം
നേറ്റീവ് ബാപ്പ
മലയാളത്തിൽ ഇറങ്ങിയ ആദ്യത്തെ ഹിപ്പ് ഹോപ്പ് സംഗീത വീഡിയോ ആൽബമാണ് നേറ്റീവ് ബാപ്പ .
മാപ്പിള ലഹള എന്ന മ്യൂസിക് ബാൻഡിന്റെ ബാനറിൽ നിർമിച്ച  ഈ സംഗീത വീഡിയോ സംവിധാനം ചെയ്തത് മുഹ്സിൻ പാരാരിയാണ്.
ഗാനരചന നിർവഹിച്ചിരിക്കുന്നത് മുഹ്‌സിൻ പരാരിയും ഹാരിസുമാണ്.
ഹാരിസ് തന്നെയാണ് പശ്ചാത്തല ഗാനം ആലപിച്ചതും.
തീവ്രവാദിയാക്കി മുദ്രകുത്തപ്പെട്ട സ്വന്തം മകനെകുറിച്ച് ഒരു മലപ്പുറത്തെ ഒരു നാടൻ ബാപ്പ പറയുന്ന കാര്യങ്ങളാണ് ഇതിന്റെ ഇതിവൃത്യം.
നടൻ മാമുക്കോയയാണ് ബാപ്പയായി വേഷമിട്ടത്.
സ്ട്രീറ്റ് അക്കാദമിക്സ് അംഗമായ റാപ്പർ ഹാരിസും വീഡിയോയിൽ മുഖ്യവേഷത്തിലുണ്ട്.
സംഗീതത്തിന്റെ പതിവ് ചേരുവകളില്ലാതെ ഹിപ്പ് ഹോപ്പ് ശൈലിയിൽ ചിട്ടപ്പെടുത്തിയിരിക്കുന്ന ആൽബത്തിന് സോഷ്യൽ നെറ്റ് വർക്കിംഗ് സൈറ്റുകളിലും യൂട്യൂബിലും വമ്പിച്ച സ്വീകാര്യതയാണ് ലഭിച്ചത്.
പൊളിറ്റിക്കൽ ഹിപ്പ്ഹോപ്പ് വിഭാഗത്തിൽ പെടുന്നതാണ് ഈ ഗാനം.
ഇന്ന് ഇന്ത്യയിൽ മുസ്‌ലിങ്ങൾ അനുഭവിക്കുന്ന അരക്ഷിതാവസ്ഥ പ്രമേയമാക്കിയാണ് ആൽബം ഒരുക്കിയിരിക്കുന്നത്.
തീവ്രവാദ-ഭീകരവാദ വേട്ടയുടെ ഇരയായിത്തീർന്ന യുവാവിന്റെ പിതാവ് നടത്തുന്ന ആത്മഗതങ്ങളാണ് റാപ്പിന്റെ അകമ്പടിയോടൊപ്പം നേറ്റീവ് ബാപ്പ അവതരിപ്പിക്കുന്നത്.
രാജ്യദ്രോഹിയാണെങ്കിൽ മകന്റെ മയ്യത്ത് കാണണ്ട എന്ന മാതാവിന്റെ പ്രസ്താവനയാണ് ആൽബത്തിന്റെ പ്രധാന തന്തു.
2012 ഡിസംബർ 31ന് യൂട്യൂബിലാണ് നേറ്റീവ് ബാപ്പ റിലീസ് ചെയ്തത്.
രണ്ടാഴ്ചകൊണ്ട് എഴുപതിനായിരത്തോളം പ്രേക്ഷകർ യൂട്യൂബിൽ നേറ്റീവ് ബാപ്പക്കുണ്ടായി.
വലിയ തോതിലുള്ള നിരൂപക പ്രശംസക്ക് നേറ്റീവ് ബാപ്പ അർഹമായി .
പുറം കണ്ണികൾ നേറ്റീവ് ബാപ്പ യൂട്യൂബ് ലിങ്ക് നേറ്റീവ് ബാപ്പ ഒഫീഷ്യൽ ടീസർ നേറ്റീവ് ബാപ്പ സംഗീതത്തിന്റെ പുതുവഴികൾ Archived 2013-01-22 at the Wayback Machine .
അവലംബം ↑ നേറ്റീവ് ബാപ്പ സംഗീതത്തിന്റെ പുതുവഴികൾ പ്രബോധനം വാരിക 2013-01-23 ↑ http://www.doolnews.com/native-bappa-and-hip-hope-music-with-its-politics-writes-jeevan-malayalam-article-284.html ↑ http://www.nalamidam.com/archives/17252 ↑
നേവരി ഇംഗ്ലീഷ് വിലാസം https://ml.wikipedia.org/wiki/Newar_language പ്രമാണം:Prachalit.
JPG A stone inscription in Classical Newar at Bhaktapur Durbar Square Copper plate inscription at Swayambhunath , dated Nepal Sambat 1072 (1952 AD)
നേപ്പാളിലും സിക്കിംമിലും ഉപയോഗിക്കുന്ന ഭാഷയാണ് നേവരി.
നേവർ വിഭാഗക്കാരായ  ആളുകളാണ് പ്രധാനമായും ഉപയോഗിക്കുന്നവർ.
"നേപ്പാൾ ഭാസ" എന്നാൽ "നേപ്പാളി ഭാഷ" എന്നാണ് അർത്ഥമാക്കുന്നത്.
എന്നിരുന്നാലും ഈ ഭാഷ കേന്ദ്ര ഗവൺമെന്റിന്റെ രാജ്യത്തെ നിലവിലെ ഔദ്യോഗിക ഭാഷയായ നേപ്പാളി (ദേവനാഗരി: नेपाली) പോലെയല്ല.
രണ്ട് ഭാഷകളും വ്യത്യസ്ത ഭാഷാ കുടുംബങ്ങളിൽ പെടുന്നു (യഥാക്രമം ചൈന-ടിബറ്റൻ, ഇന്തോ-യൂറോപ്യൻ), എന്നാൽ നൂറ്റാണ്ടുകൾ നീണ്ട സമ്പർക്കം പങ്കുവെച്ച പദാവലിയുടെ ഗണ്യമായ ഒരു കൂട്ടത്തിന് കാരണമായി.
Notes അവലംബം Further reading Bendix, E. (1974) ‘Indo-Aryan and Tibeto-Burman contact as seen through Nepali and Newari verb tenses’, International Journal of Dravidian Linguistics 3.1: 42–59.